**Likumprojekta „Grozījumi Jūras kodeksā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Starptautiskās Darba konferences 2014.gada 11.jūnijā apstiprinātie grozījumi 2006.gada Konvencijas par darbu jūrniecībā (MLC) Kodeksā.
2. Jūras kodeksā ietverto tiesību normu aktualizācija atbilstoši praksē konstatētajām problēmām.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Jūras kodekss (268.pants) nosaka VAS “Latvijas Jūras administrācija” (turpmāk – Jūras administrācija) pienākumus attiecībā uz bīstamiem vrakiem (vrakiem, kas apdraud kuģošanas drošību vai rada vides piesārņojuma draudus). Atbilstoši tam Jūras kodeksā noteiktais regulējums ir jāprecizē, skaidri norādot, ka Jūras administrācijas pienākums publicēt likumā noteikto paziņojumu un uzaicinājumu vraka īpašniekam pieteikties attiecas tikai uz bīstamiem vrakiem. 2. Jūras kodekss paredz, ka kuģa kapteinis uzrauga, lai jūrnieks uz kuģa tiktu nodrošināts ar atbilstošas kvalitātes un daudzuma pārtiku un dzeramo ūdeni. Lai kuģa kapteinis varētu šo pienākumu veikt uz kuģiem, kuriem ir piemērojamas MLC prasības, kuģa īpašniekam ir jānosaka pienākums nodrošināt, lai uz kuģa pārtikas un ūdens krājumi būtu pietiekamā daudzumā un kvalitātē saskaņā ar MLC noteiktiem kritērijiem. Šobrīd šāds pienākums kuģa īpašniekam Jūras kodeksā nav noteikts. Šo prasību ievērošanu uz Latvijas Kuģu reģistrā reģistrētiem kuģiem uzraudzīs Jūras administrācija.3. Piemērojot Jūras kodeksā paredzētās prasības par jūrnieku darba un atpūtas laika uzskaiti, praksē ir konstatēts, ka šos nosacījumus ir grūti piemērot jūrniekiem, kas Latvijas ūdeņos strādā uz kuģiem, kuri kuģo tikai piekrastes ūdeņos, iekšējos ūdeņos vai ostu ūdeņos. Šo jūrnieku darba nosacījumi, tai skaitā darba un atpūtas laiks, vairāk atbilst krastā strādājošo darba nosacījumiem, nekā jūrā uz kuģa strādājošiem jūrniekiem. Līdz ar to ir nepieciešams paredzēt iespēju, ka jūrniekiem, kas Latvijas ūdeņos strādā uz tādiem kuģiem, kas kuģo tikai piekrastes vai iekšējos ūdeņos, vai ostu ūdeņos, ir iespēja darba un atpūtas laika aprēķināšanai izmantot Darba likuma nosacījumus. Jūras administrācija karoga valsts uzraudzības ietvaros kontrolē un uzrauga darba un atpūtas laika uzskaites atbilstību Jūras kodeksa nosacījumiem. Kā arī, projektā ir jāparedz, ka darba līgumā ar minētajiem jūrniekiem nav nepieciešams iekļaut informāciju par dzimšanas vietu, valstspiederību, tiesībām uz repatriāciju un atgriešanās vietu. Šādas informācijas iekļaušanai minēto jūrnieku darba līgumos nav praktiskas nozīmes, kā arī, šādas informācijas ietveršanu krastā strādājošo darba līgumos neparedz Darba likums.4. Starptautiskā Darba konference 2014.gada 11.jūnijā apstiprināja grozījumus MLC Kodeksā. Saskaņā ar MLC 15.panta 7.punktu grozījumi uzskatāmi par pieņemtiem 2016.gada 18.jūlijā un saskaņā ar MLC 15.panta 8.punktu stājās spēkā 2017.gada 18.janvārī (Valsts valodas centrs grozījumus ir iztulkojis latviešu valodā un tulkojums ir pieejams Valsts valodas centra tīmekļa vietnē). Minētie grozījumi paredz pienākumu kuģa īpašniekam kuģa īpašnieka civiltiesiskās atbildības apdrošināšanas līgumā ietvert apdrošināšanu pamestu jūrnieku repatriācijai un šīs apdrošināšanas nosacījumus. MLC Kodeksa grozījumi nosaka minimālās prasības kuģa īpašnieka civiltiesiskās atbildības apdrošināšanai pret jebkuriem prasījumiem, kas ir saistīti ar jūrnieku nāvi vai ilglaicīgu invaliditāti, kas radusies darbavietā gūtā savainojuma, arodslimības vai darbavietā pieredzēta apdraudējuma dēļ. Dokumentam, kas apliecina līguma par minētās apdrošināšanas esamību, ir jābūt pieejamam uz kuģa. Ņemot vērā minēto, Jūras kodeksā ir jāietver atbilstoši nosacījumi. Jūras administrācija karoga valsts uzraudzības ietvaros uzraudzīs minēto prasību ievērošanu uz Latvijas kuģiem. Saistībā ar minētajiem MLC Kodeksa grozījumiem ir precizēta Jūras darbaspēka sertifikātā un paziņojumā par jūras darbaspēka atbilstību ietvertā informācija. Paziņojuma par jūras darbaspēka atbilstību I daļa ir aktualizēta un pieejama Jūras administrācijas tīmekļa vietnē.6. Citi redakcionāli precizējumi (tai skaitā redakcionāli precizēta nakts laika definīcija). |
| 3. | Projekta izstrādē iesaistītās institūcijas | Satiksmes ministrija, VAS “Latvijas Jūras administrācija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Latvijas Kuģu reģistrā reģistrēto kuģu īpašnieki (Saskaņā ar Kuģu reģistra datiem likumprojekta izstrādes laikā Kuģu reģistrā ir reģistrēti aptuveni 356 kuģi).2. Latvijas un ārvalstu jūrnieki, kas tiek pieņemti darbā uz Latvijas kuģiem, tai skaitā uz kuģiem, kuri kuģo tikai Latvijas ūdeņos (piemēram, Latvijas ostās). Latvijā ir aptuveni 13 000 sertificēti jūrnieki.  |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs palielinās MLC kuģu īpašniekiem, kuriem pēc MLC 2014.gada grozījumu spēkā stāšanās ir pienākums apdrošināt civiltiesisko atbildību pamestu jūrnieku repatriācijas gadījumiem. Saskaņā ar spēkā esošo regulējumu kuģu īpašnieku civiltiesiskā apdrošināšana sedz jūrnieku repatriāciju, bet nesedz jūrnieku repatriāciju, ja kuģa īpašnieks ir pametis kuģi un jūrniekus. Kā arī, likumprojekts paredz, ka kuģa īpašniekam ir jānodrošina, ka uz kuģa pieejamā vietā ir dokuments, kas apliecina, ka kuģa īpašniekam ir apdrošināšana jūrnieku repatriācijas gadījumiem un jūrnieku nāves un ilglaicīgas invaliditātes gadījumiem.Likumprojekts ietekmē jūrnieku tiesības, paredzot, ka jūrnieku pamešanas gadījumā, jūrniekiem ir tiesības vērsties tieši pie apdrošinātāja, lai saņemtu likumā noteikto atlīdzību.Saskaņā ar likumprojektu jūrniekiem, kas strādā uz kuģiem, kas kuģo tikai Latvijas ūdeņos, darba un atpūtas laiku varēs uzskaitīt saskaņā ar Darba likumā noteikto. Tādejādi kuģu īpašniekiem, kam ir praktiskas problēmas darba un atpūtas laiku uzskatīt saskaņā ar tiem nosacījumiem, kas ir piemērojami starptautiskā kuģošanā iesaistītiem kuģiem, būs vienkāršāk izpildīt prasības par darba laika uzskaiti. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Projekts šo jomu neskar.* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  | Saistības pret Eiropas Savienību | Projekts šo jomu neskar. |
|  | Citas starptautiskās saistības | Grozījumi 2006.gada Konvencijas par darbu jūrniecībā (MLC) Kodeksā, ko 2014.gada 11.jūnijā apstiprināja Starptautiskā Darba konference. Saskaņā ar MLC 15.panta 7.punktu grozījumi uzskatāmi par pieņemtiem 2016.gada 18.jūlijā un saskaņā ar MLC 15.panta 8.punktu stājās spēkā 2017.gada 18.janvārī. |
|  | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| *Projekts šo jomu neskar.* |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Grozījumi 2006.gada Konvencijas par darbu jūrniecībā (MLC) Kodeksā, ko 2014.gada 11.jūnijā apstiprināja Starptautiskā Darba konference. |
| A | B | A |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| 1. MLC Kodeksa grozījumi par Standartu A2.5. | Likumprojekta 5., 7. un 8.pants | Starptautiskās saistības tiek izpildītas pilnībā. |
| 2. MLC Kodeksa grozījumi par Standartu A4.2.  | Likumprojekta 5. un 6.pants | Starptautiskās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. |  |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 1. Paziņojums par līdzdalības iespējām tiesību akta izstrādes procesā ievietots Satiksmes ministrijas tīmekļa vietnē. 2. Projekts tika saskaņots ar Tirdzniecības flotes jūrnieku arodbiedrību un Latvijas kuģu īpašnieku asociāciju.3. Par projekta izstrādi tika informētas Latvijas ostu pārvaldes. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | No Tirdzniecības flotes jūrnieku arodbiedrības, Latvijas kuģu īpašnieku asociācijas un Latvijas ostu pārvaldēm tika saņemti komentāri un priekšlikumi, kas pēc iespējas tika ņemti vērā atbilstoši precizējot likumprojektu. |
| 4. | Cita informācija | Saskaņā ar MLC noteikto MLC Kodeksa grozījumu pieņemšanas kārtību, MLC Kodeksa grozījumu izstrādē un pieņemšanā piedalījās konvencijas dalībvalstu valdības, kā arī kuģu īpašnieku un jūrnieku pārstāvji. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās VAS “Latvijas Jūras administrācija”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros.Saistībā ar projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav. |

Satiksmes ministrs U. Augulis

Vīza:

Valsts sekretārs K. Ozoliņš

19.04.2017. 14:30

1357

L. Rituma,

67028198,

laima.rituma@sam.gov.lv

S.Lielbārde,

67062187,

sandra.lielbarde@lja.lv

R.Lellis

67062179

raimonds.lellis@lja.lv